കേഴ് വി വൈകല്യം സഹായ ഉപകരണങ്ങള് നല്കും പത്തനംതിട്ട: 60 വയസിനു മുകളിലുള്ള വയോജനങ്ങള്ക്ക് കാഴ്ചവൈകല്യം, കേഴ് വി വൈകല്യം, ശാരീരിക വൈകല്യംഎന്നിവ പരിഹരിക്കുന്നതിനുള്ള സഹായ ഉപകരണങ്ങള്ക്കായി രാഷ്ട്രീയ വയോശ്രീ യോജന പദ്ധതി പ്രകാരം അക്ഷയകേന്ദ്രങ്ങള് മുഖേന അപേക്ഷ സമര്പ്പിക്കാം. വരുമാനം 15,000 രൂപക്ക് താഴെയുള്ള ആവശ്യക്കാരായ വയോജനങ്ങള്ക്ക് ആവശ്യമായ രേഖകള് സഹിതം കസ്റ്റമര് സര്വീസ് സെന്ററുകള് വഴി അപേക്ഷ ഓണ്ലൈനായി സമര്പ്പിക്കാമെന്ന് പത്തനംതിട്ട ജില്ലാ സാമൂഹ്യനീതി ഓഫീസര് അറിയിച്ചു. ഫോണ്: 0468 2325168. മത്സ്യകൃഷി വിളവെടുപ്പ് ആറന്മുള മണ്ഡല തല ഉദ്ഘാടനം ഇന്ന് ആറന്മുള: ഫിഷറീസ് വകുപ്പിന്റെ കീഴില് 2017 18 ബ്ലൂ റവലൂഷന് പദ്ധതിയായ റീ സര്ക്കുലേറ്ററി അക്വാ കള്ച്ചര് സിസ്റ്റം ആര്എഎസ് മത്സ്യകൃഷി വിളവെടുപ്പിന്റെ ആറന്മുള മണ്ഡലംതല ഉദ്ഘാടനം മന്ത്രി വീണാ ജോര്ജ് ഇന്ന് ഉച്ചയ്ക്ക് 12 ന് നിര്വഹിക്കും. തിരുവല്ല മത്സ്യഭവന് പരിധിയില് വരുന്ന തോട്ടപ്പുഴശേരി പഞ്ചായത്തിലെ തെരഞ്ഞെടുത്ത യൂണിറ്റായ കാഞ്ഞിരത്തുംമൂട്ടില് ജേക്കബ് ഫിലിപ്പ് എന്ന മത്സ്യകര്ഷകന്റെ ആര്എഎസ് പദ്ധതി മത്സ്യ വിളവെടുപ്പാണ് മന്ത്രി നിര്വഹിക്കുന്നത്.ചടങ്ങില് പത്തനംതിട്ട ജില്ലാ പഞ്ചായത്ത് പ്രസിഡന്റ് ഓമല്ലൂര് ശങ്കരന് അധ്യക്ഷത വഹിക്കും. കോയിപ്രം ബ്ലോക്ക് പഞ്ചായത്ത് പ്രസിഡന്റ് ജിജി ജോണ് മാത്യു, ജില്ലാ പഞ്ചായത്തംഗം സാറാ തോമസ്, കോയിപ്രം ബ്ലോക്ക് പഞ്ചായത്തംഗം എല്സി ക്രിസ്റ്റഫര്, തോട്ടപ്പുഴശേരി ഗ്രാമപഞ്ചായത്ത് പ്രസിഡന്റ് സി.എസ്. ബിനോയ് തുടങ്ങിയവര് പങ്കെടുക്കും. പത്തനംതിട്ട ജില്ലാ ഫിഷറീസ് ഓഫീസര് പി. ശ്രീകുമാര് പദ്ധതി വിശദീകരണം നടത്തും.